

Република България

Заместник-министър на земеделието

…………………………………

………………………………… г.

|  |  |
| --- | --- |
| **ДО**  **МИНИСТЪРА НА ЗЕМЕДЕЛИЕТО**  **Г-Н ЯВОР ГЕЧЕВ** | **ОДОБРИЛ,**  **МИНИСТЪР:**  **ЯВОР ГЕЧЕВ** |

# ДОКЛАД

от инж. Валентин Чамбов – заместник-министър на земеделието

**Относно:** Проект на Наредба за изменение на Наредба № 49 от 2004 г. за поддържане на картата на възстановената собственост (обн., ДВ, бр. 102 и 113 от 2004 г., изм. и доп., бр. 59 от 2015 г., изм. и доп., бр. 21 и 92 от 2018 г.)

**УВАЖАЕМИ ГОСПОДИН МИНИСТЪР,**

На основание § 4, ал. 1, т. 3 от Закона за кадастъра и имотния регистър, внасям за одобряване проект на Наредба за изменение на Наредба № 49 от 2004 г. за поддържане на картата на възстановената собственост (обн., ДВ, бр. 102 и 113 от 2004 г., изм. и доп., бр. 59 от 2015 г., бр. 21 и 92 от 2018 г.)

**Причини, които налагат приемането на акта**

В писмо с рег. № 37-26 от 09.03.2023 г. от председателя на Комисията за защита на личните данни са предложени промени в нормативни актове за привеждане на националното законодателство в съответствие с изискванията на Регламент (ЕС) 2016/679 на Европейския парламент и на Съвета от 27 април 2016 година относно защитата на физически лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защита на данните).

**Цели**

С проекта на Наредба за изменение на Наредба № 49 от 2004 г. за поддържане на картата на възстановената собственост (обн., ДВ, бр. 102 и 113 от 2004 г., изм. и доп., бр. 59 от 2015 г., изм. и доп., бр. 21 и бр. 92 от 2018 г.) се цели привеждане на националното законодателство в съответствие с изискванията на Регламент (ЕС) 2016/679 на Европейския парламент и на Съвета от 27 април 2016 година относно защитата на физически лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защита на данните).

**Финансови и други средства, необходими за прилагането на новата уредба**

Проектът не предвижда разходването на допълнителни средства от бюджета на Министерството на земеделието. За приемането на проекта на акт не са необходими допълнителни разходи/трансфери и други плащания по бюджета.

**Очаквани резултати от прилагането на акта**

Привеждане на Наредба № 49 от 2004 г. за поддържане на картата на възстановената собственост в съответствие с изискванията на Регламент (ЕС) 2016/679 на Европейския парламент и на Съвета от 27 април 2016 година.

**Анализ за съответствие с правото на Европейския съюз**

Наредбата не е свързана с транспониране в националното законодателство на нормативни актове на институциите на Европейския съюз, поради което не е приложена таблица на съответствието с правото на Европейския съюз.

**Информация за проведените обществени консултации**

Съгласно чл. 26, ал. 3 и 4 от Закона за нормативните актове проектите на наредба и доклад (мотиви) са публикувани на интернет страницата на Министерството на земеделието и на Портала за обществени консултации със срок за предложения и становища 30 дни.

В изпълнение на чл. 26, ал. 5 от Закона за нормативните актове справката за отразяване на постъпилите предложения и становища от проведената обществена консултация по проекта, заедно с обосновка за неприетите предложения е публикувана на интернет страницата на Министерството на земеделието и на Портала за обществени консултации.

Проектът на наредба е съгласуван в съответствие с разпоредбите на Правилата за изготвяне и съгласуване на проекти на актове в системата на Министерството на земеделието, храните и горите. Направените целесъобразни бележки и предложения са отразени.

**УВАЖАЕМИ ГОСПОДИН МИНИСТЪР,**

Във връзка с гореизложеното и на основание § 4, ал. 1, т. 3 от Закона за кадастъра и имотния регистър, предлагам да издадете приложения проект на Наредба за изменение на Наредба № 49 от 2004 г. за поддържане на картата на възстановената собственост.

|  |  |
| --- | --- |
| **Приложение:** | 1. Наредба за изменение на Наредба № 49 от 2004 г. за поддържане на картата на възстановената собственост;  2. Справка за отразяване на постъпилите становища;  3. Постъпили становища;  4. Справка за отразяване на постъпилите предложения и становища от проведената обществена консултация, заедно с обосновка за неприетите предложения;  5. Постъпили предложения и становища от проведената обществена консултация. |

**Валентин Чамбов,**

*Заместник-министър*

ДВ/ПОК